Santo Domingo el Antiguo

context: El claustre, anomenat «claustre dels Llorers», està enterament construït en maó. A la planta baixa uns pilars octogonals sostenen els arcs de mig punt regruixats. El claustre és perfectament simètric i les cantonades estan formades per la unió de dos pilars; a la planta superior els arcs són conopials. Per les seves formes estilístiques pot datar-se a la fi del segle xv o començaments del segle XVI.
qas: answers: text: «claustre dels Llorers»
question: Com és anomenat el claustre?

answers: text: maó
question: On està construït el claustre?

answers: text: els arcs de mig punt regruixats
question: Què sostenen els pilars octogonals de la planta baixa?

answers: text: dos
question: Quants pilars formen les cantonades?

answers: text: planta superior
question: En quina planta els arcs són conopials?

context: El degà de la catedral de Toledo Diego de Castilla va ser nomenat marmessor del testament realitzat el 1575 per María de Silva —que pertanyia a una família noble i era dama de companyia de la reina Isabel i dona de Carles V— que, en enviduar el 1538, va entrar al convent de Santo Domingo, on es va dedicar fins a la seva mort a una vida de contemplació i devoció, aportant diversos béns al convent. En el seu testament, sorprenentment, va demanar ser enterrada a l'església del convent de la Madre de Dios, també a Toledo.[7] Diego de Castilla va saber aprofitar que les monges de Santo Domingo volien que les restes de la que havia estat la seva protectora durant anys reposessin allà per aconseguir el seu trasllat i així promoure la construcció d'una capella funerària al presbiteri de l'església per a l'esmentada María de Silva, per a ell mateix i per al seu fill Luis de Castella, aconseguint amb això demostrar la seva suposada descendència reial per part del rei Pere I de Castella,[8] a la qual cosa el degà va dedicar bona part de la seva vida; la col·locació de sepultures al presbiteri eren a aquella època normalment reservades per a famílies reials.[9] Va organitzar la reconstrucció d'una nova església de Santo Domingo i els monuments funeraris es van col·locar segons el seu desig: el de María de Silva al costat de l'Epístola i els del seu fill i el seu propi al costat de l'Evangeli. Aquesta disposició de les tombes fa pensar que potser havia existit una certa relació personal entre ells i també que el fill del degà Luis podria haver estat fruit d'aquestes relacions.[10]
qas: answers: text: a una família noble
question: A quina família pertanyia María de Silva?

answers: text: de la reina Isabel
question: De qui era dama de companyia María de Silva?

answers: text: convent de Santo Domingo
question: A quin convent va entrar María de Silva en enviudar?

answers: text: per a famílies reials
question: Per a qui estava reservada la col·locació de sepultures al presbiteri en aquella època?

context: El convent pertany des de la seva fundació a la branca femenina de l'orde cistercenc. Pedro d'Alcocer, a la seva obra Historia o Descripción de la Imperial ciudad de Toledo de l'any 1554, el descriu com a «molt antic i catòlic i amb una especial veneració per tractar-se del primer convent fundat a Toledo».[3] A principis del segle xvii, Fray Antonio Yepes, a la seva Crónica general de la orden de San Benito, patriarca de los religiosos, de 1609, el considera «no solament el més antic de Toledo, sinó també un dels més antics d'Espanya».[4] Es creu que podia haver estat fundat, amb un altre nom, per sant Ildefons durant el segle vii i que va haver de desaparèixer a l'època de la invasió musulmana. Va ser el rei Alfons VI de Lleó, després de la reconquesta de Toledo, qui el va dedicar a sant Domènec de Silos i, sempre segons Alcocer, el va cedir a les monges benedictines, que a partir de 1140 van passar a pertànyer a l'orde del Cister.[5] El convent va tenir a partir d'aquesta fundació nombrosos privilegis i dotacions per part dels següents monarques regnants, alguns familiars dels quals van ser enterrats a Santo Domingo.[6]
qas: answers: text: Pedro d'Alcocer
question: Qui és l'autor de l'obra Historia o Descripción de la Imperial ciudad de Toledo?

answers: text: 1554
question: De quin any és Historia o Descripción de la Imperial ciudad de Toledo?

answers: text: a les monges benedictines
question: A qui va cedir el convent el rei Alfons VI de Lleó segons Alcover?

answers: text: a partir de 1140
question: Quan van passar les monges benedictines a pertànyer a l'ordre del Cister?

answers: text: Santo Domingo
question: On van ser enterrats alguns familiars dels monarques regnants?

context: L'any 1612, el fill d'El Greco, Jorge Manuel Theotocópuli, amb la intercessió del seu amic Luis de Castella, acorden amb l'abadessa del convent Luisa d'Ayala y Toledo la cessió d'una sepultura per al seu pare i tota la seva família «per sempre més». A canvi es comprometen a realitzar la decoració de l'altar per part d'El Greco amb la pintura de L'adoració dels pastors i, per part de Jorge Manuel, un monument per a la Setmana Santa. El Greco va morir el 7 d'abril de 1614 i va ser enterrat a l'església de Santo Domingo. Un any més tard es va enterrar a la mateixa cripta la seva jove Alfonsa de los Morales. Existeixen notícies de discrepàncies entre les següents abadesses i el fill d'El Greco per rescindir el contracte de la capella funerària, havent-hi alguna hipòtesi que explica que van poder ser traslladades les seves restes a l'església, avui desapareguda, de San Torcuato de Toledo, en la qual Jorge Manuel estava treballant. Tanmateix, en obres posteriors al convent de Santo Domingo s'han trobat a la cripta restes d'ossos pertanyents a un home i una dona que poden ser els d'El Greco i la seva jove.[30][31]
qas: answers: text: Jorge Manuel Theotocópuli
question: Com es deia el fill d'El Greco?

answers: text: Luisa d'Ayala y Toledo
question: Qui era l'abadessa del convent?

answers: text: 7 d'abril de 1614
question: Quan va morir El Greco?

answers: text: a l'església de Santo Domingo
question: On va ser enterrat El Greco?

answers: text: San Torcuato de Toledo
question: En quina església estava treballant Jorge Manuel?

context: El degà va demanar al seu fill Luis, per l'amistat que tenia amb el pintor El Greco —a qui havia conegut a Itàlia— que el contractés per a la realització de les pintures del retaule major i d'altres dos més petits per a altars laterals. El 2 de juliol de 1577, el Greco va rebre l'encàrrec formal per a la creació de tres retaules.[12] A més de les pintures que componien els retaules, El Greco va ser l'encarregat dels dibuixos arquitectònics dels marcs així com de les escultures de la part alta dels retaules, encara que la seva realització es va encarregar a l'escultor Juan Bautista Monegro, sense que es tingui la certesa que seguís estrictament el que havia dissenyat el pintor.[13]
qas: answers: text: Luis
question: Qui era el fill del degà?

answers: text: Itàlia
question: On havia conegut el degà al Greco?

answers: text: que el contractés per a la realització de les pintures del retaule major i d'altres dos més petits per a altars laterals
question: Què va demanar el degà al seu fill Luis en relació al Greco?